ভারতরত্ন
কয়েকজনের ক্ষেত্রে আন্তর্জাতিক খ্যাতি অর্জনের পরে তাঁদের ভারতরত্ন প্রদান করার জন্য সরকারের সমালোচনা করা হয়েছে। উদাহরণস্বরূপ বলা যায়, ১৯৭৯ সালে মাদার টেরিজা নোবেল শান্তি পুরস্কার অর্জন করলে ১৯৮০ সালে তাঁকে ভারতরত্ন দেওয়া হয়। আবার ১৯৯২ সালে সত্যজিৎ রায় অস্কার পুরস্কার পাওয়ার পর ভারতরত্ন পান। আবার ১৯৯৮ সালে অমর্ত্য সেন অর্থনীতিতে নোবেল পুরস্কার পাওয়ার পর ১৯৯৯ সালে ভারতরত্ন পেয়েছিলেন। তৎকালীন রাষ্ট্রপতি কে. আর. নারায়ানান তদনীন্তন প্রধানমন্ত্রী অটলবিহারী বাজপেয়ীর কাছে অমর্ত্য সেনের নাম ভারতরত্ন সম্মানের জন্য সুপারিশ করেছিলেন। প্রধানমন্ত্রী বাজপেয়ী তাঁর সুপারিশ মেনে নেন।
লেখ ওয়ালেন্সা
লেখ ওয়ালেন্সা (পোলীয় ভাষা: Lech Wałęsa ) (জন্ম: সেপ্টেম্বর ২৯, ১৯৪৩) একজন পোলিশ রাজনীতিবিদ, শ্রমিক নেতা ও মানবাধিকার কর্মী। তিনি পোল্যান্ডের শ্রমিক সংগঠন সলিডারিটির প্রতিষ্ঠাতা, যা ছিলো তদানীন্তন সোভিয়েত ইউনিয়ন-ঘেঁষা দেশগুলোর প্রথম স্বতন্ত্র শ্রমিক সংগঠন। তিনি ১৯৮৩ সালে নোবেল শান্তি পুরস্কার লাভ করেন। পোল্যান্ডের রাষ্ট্রপতি হিসাবে তিনি ১৯৯০ হতে ১৯৯৫ সাল পর্যন্ত দায়িত্ব পালন করেন।